Document ID: 32005R0299

KOMISIJAS REGULA (EK) Nr. 299/2005
(2005. gada 23. februāris),
ar kuru nosaka jēltabakas daudzumus, ko var pārgrāmatot kādā citā šķirņu grupā, nepārsniedzot garantiju slieksni 2005. gada ražai Itālijā
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1992. gada 30. jūnija Regulu (EEK) Nr. 2075/92 par jēltabakas tirgus kopīgo organizāciju (1), un jo īpaši tās 9. panta 4. punktu,
tā kā:
(1)
Ar 9. pantu Regulā (EEK) Nr. 2075/92 tika izveidots kvotu režīms dažādām tabakas šķirņu grupām. Individuālās kvotas tika sadalītas ražotāju starpā, pamatojoties uz garantiju sliekšņiem, kas attiecībā uz 2005. gada ražu noteikti II pielikumā Padomes 2002. gada 25. marta Regulā (EK) Nr. 546/2002, ar ko nosaka piemaksas un garantiju sliekšņus lapu tabakai katrai šķirņu grupai un dalībvalstīm attiecībā uz 2002., 2003. un 2004. gada ražu un groza Regulu (EEK) Nr. 2075/92 (2). Saskaņā ar 9. panta 4. punktu Regulā (EEK) Nr. 2075/92 Komisija var pieļaut, ka dalībvalstis pārgrāmato garantiju sliekšņa daudzumus dažādu tabakas šķirņu grupu starpā ar nosacījumu, ka sakarā ar paredzēto pārgrāmatojumu šķirņu grupu starpā nerodas papildu izdevumi, kas ir jāsedz no Eiropas Lauksaimniecības virzības un garantiju fonda (ELVGF), un nepalielinās katras dalībvalsts kopējais garantiju sliekšņa daudzums.
(2)
Ar nosacījumu, ka minētais nosacījums ir izpildīts, ir jānosaka, ka dalībvalstis, kuras to ir pieprasījušas, var veikt minēto pārgrāmatojumu.
(3)
Šajā regulā paredzētie pasākumi ir saskaņā ar Tabakas pārvaldības komitejas atzinumu,
IR PIEŅĒMUSI ŠO REGULU.
1. pants
Attiecībā uz 2005. gada ražu dalībvalstis līdz 2005. gada 30. maijam saskaņā ar šīs regulas pielikumu var pārgrāmatot kādas šķirņu grupas daudzumus citā grupā.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 23. februārī

Labels: 17
6